સોમવારથી હડતાળ પર ઉતરેલાં ટેમ્પોચાલક ઍસોસિયેશન સાથે હજુ સુધી કોઈ પ્રકારની બેઠક કાપડનાં વેપારીઆ દ્વારા કરવામાં આવી નથી. બીજી તરફ માર્કેટમાં પાર્કિંગ ફ્રી કરાવવા મામલે શહેર પોલીસ કમિશનરે કાપડ વેપારીઓનાં સંગઠન ફોસ્ટા (ફેડરેશન અૉફ સુરત ટેક્સટાઈલ ટ્રેડર્સ ઍસોસિયેશન) સાથે બેઠક યોજી હતી, જેમાં ફોસ્ટાએ એક કલાક માટે ટેમ્પો ચાલકોને પાર્કિંગ ફ્રી આપવાની સહમતી દર્શાવી છે. ફોસ્ટાનાં પ્રમુખ મનોજ અગ્રવાલે કહ્યું હતું કે, અમે એક કલાક માટે ફ્રી પાર્કિંગ આપ્યું છે. ટેમ્પો ચાલકોની માગ ગેરવાજબી છે.